《春舟》
明代·郭辅畿

芳林花未落，古岸雨初消。云性宜深壑，风痕媚晚潮。

篙轻屡点石，帆小乍疑蕉。春意真骀荡，客情入岛谣。

作者简介：郭辅畿（一六一六 — 一六四八），原名京芳，字咨曙。大埔人。明思宗崇祯十五年（一六四二）举人。有《洗砚堂文集》、《秋驾草》、《楚音集》、《菱青集》、《金樯集》、《闺怨诗百首》、《饮兰纪呓》等。民国《新修大埔县志》卷一九有传。